行為懲罰

行為懲罰，通常就噉叫懲罰，喺心理學同動物行為學上係操作制約必然涉及嘅一個概念。最基本上，懲罰係指一啲會「弱化」帶嚟自己嘅行為嘅結果。

舉個例說明，想像依家韞隻大家鼠入個斯金納箱裏面，响佢每次撳碌反應槓桿嗰時，都會有電流通過佢腳下嘅電網嚟電佢，令佢有痛嘅感覺；實證嘅研究表明咗，噉做會好快令隻大家鼠唔想再去撳嗰碌反應槓桿－响成個過程當中，「痛」呢個結果係個懲罰，弱化咗「撳反應槓桿」呢樣行為。即係話簡化噉講，懲罰可以想像成「會降低一隻動物做某樣行為嘅動力」嘅後果。

對懲罰嘅心理學同神經科學研究有廣泛嘅應用價值：呢啲研究會諗「懲罰嘅過程由邊啲腦區控制」等嘅問題，而呢啲研究會俾人應用喺精神醫學、人工智能同埋執法等嘅多個領域嗰度。

基礎 

操作制約係心理學同動物行為學上嘅一個概念，泛指一隻動物因為對某個刺激起某個反應持續噉引致某啲後果，而將  同  聯想埋一齊，通常會導致  同  之間嘅關係變強或者變弱。喺定義上，會令  變強嘅後果係所謂嘅強化，而會令  變弱嘅後果就係所謂嘅懲罰。

當中「弱化」一樣行為指嘅嘢包括：
令一樣行為發生得冇咁頻密；
令一樣行為發生嘅時間短啲；
令一樣行為嘅強度下降；
令一樣行為嘅等待期長啲... 等等。

舉個簡單例子說明，想像家吓研究者擺一隻大家鼠喺一個斯金納箱入面，個箱入面有條槓桿，每當隻大家鼠撳條槓桿嗰時，隻大家鼠腳下嘅地板就會有電流通過，電到隻大家鼠覺得痛；實證嘅研究表明咗，噉做會令到隻大家鼠學識「撳槓桿」同「痛」之間有啦掕，跟住會唔再郁手撳條槓桿－「痛」係一個行為懲罰，會「弱化」隻動物知道會帶嚟痛嘅行為，降低隻動物做嗰樣行為嘅機會率同埋做嗰樣行為嘅強度。行為懲罰呢種現象喺人等嘅多種動物身上都可以輕易觀察得到。

進化起源 

喺最基本上，行為懲罰可以用進化心理學嘅角度嚟諗，分做原級懲罰物同次級懲罰物兩大種：
原級懲罰物係指隻動物唔使學都會避開嘅嘢，例子有痛同獵食者呀噉：而家想像有兩個原始人，第一個原始人天生就識驚一啲佢知會帶嚟痛楚嘅嘢，另外嗰個原始人冇呢種本能，一定要有人教先至識「唔好做一啲會帶嚟痛楚嘅行為」；假設第啲因素不變，第二個人比較大機率會喺遇到危險嗰陣唔識即刻要走佬而死－生存能力冇咁強；有啲嘢係喺進化史上一路都威脅住人生存嘅，搞到現存嘅動物物種冚唪唥都進化到唔使學都識「唔好做會帶嚟呢啲嘢嘅行為」。不過，一種原級懲罰物嘅懲罰效果依然可以受各種因素影響－同一個物種嘅唔同個體之間可以喺「對原級懲罰物嘅反應」上有差異。
次級懲罰物係指一隻動物要學先識要「唔好會帶嚟呢啲嘢嘅行為」嘅懲罰；例如想像隻大家鼠，痛楚對佢嚟講係原級懲罰物；家陣佢俾人擺咗响個斯金納箱裏面，個實驗者每次用電電佢打前都俾佢聽一個鐘響嘅聲，令到隻大家鼠將痛同「鐘響」聯想埋一齊，就有可能令到「鐘響」對佢嚟講變成一個懲罰，會一聽到個鐘響就驚，而且避開唔做會帶嚟鐘響嘅行為－鐘響嘅聲成為咗個次級懲罰物。

懲罰程序 

懲罰程序係指做出一個懲罰「出現嘅時間」以及「出唔出現」同相應嘅行為之間係咪成可靠嘅關係。

個體差異

數學模型

精神醫學研究

恐懼症

應用行為分析

人工智能研究

學習曲線
懲罰
情境強度

文獻 
Mitchell, J. T., Kimbrel, N. A., Hundt, N. E., Cobb, A. R., Nelson‐Gray, R. O., & Lootens, C. M. (2007). An analysis of reinforcement sensitivity theory and the five‐factor model (PDF). European Journal of Personality: Published for the European Association of Personality Psychology, 21(7), 869-887.

攷

拎 
Operant conditioning.
scienceofbehavior.com.

心理學
學習
行為